Uonuma. 0 3819345 2023-10-17T07:43:49Z InternetArchiveBot 1 ta manba qutqarildi hamda 0 tasi oʻlik sifatida belgilandi.) #IABot (v2.0.9.5 3915549 wikitext text/x-wiki Yaponiyaning Niigata prefekturasida joylashgan shahardir. 2019-yil 1-iyul holatiga koʻra, shaharda 13289 ta xonadonda 35027 nafar aholi istiqomat qiladi, aholi zichligi esa har kvadrat kilometrga 37 kishidan toʻgʻri keladi. Uning umumiy maydoni 946,76 kvadrat kilometr (365,55 mi²)ni tashkil etadi. Shahar oʻzining koshihikari guruchlari bilan mashhur boʻlib, u Yaponiya bozorida yuqori qiymatga ega. Geografiyasi. Uonuma shahri janubiy-markaziy Niigata prefekturasining ichki mintaqasida joylashgan boʻlib, sharqda Fukusima prefekturasi va janubda Gunma prefekturasi bilan chegaradosh. Shaharning bir qismi Oze milliy bogʻi yoki Echigo Sanzan-Tadami Kvazi-milliy bogʻi chegara hududlarida oʻrnashgan Iqlimi. Uonuma nam iqlimga ega (Köppen "Cfa") boʻlib, issiq va nam yoz hamda sovuq qish faslida kuchli qor yogʻishi bilan ajralib turadi. Uonumada oʻrtacha yillik harorat 12,6 °C ni tashkil etadi. Yillik oʻrtacha yogʻin miqdori 2049 mm boʻlib, eng seryogʻin oy sentyabr hisoblanadi. Avgustda eng yuqori harorat 25,0 °C, eng past harorat esa yanvarda, 0,4 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra, Uonuma aholisi soni soʻnggi 50 yil ichida kamaygan. Tarixi. Hozirgi Uonuma hududi qadimgi Echigo viloyatining bir qismi boʻlib, Uonuma nomi eramizning 702-yilgi yozuvida "Shoku Nihongida" koʻrsatilgan. Edo davrida bu hudud toʻgʻridan-toʻgʻri Tokugava shogunati yoki Aizu domenining bir qismi tomonidan boshqariladigan "tenryo" hududi boʻlgan. Hudud 1835—1837-yillardagi Tenpo ochligi davrida katta zarar koʻrgan. Meiji restavratsiyasidan soʻng, hudud zamonaviy munitsipalitetlar tizimini yaratish bilan Niigata Kitauonuma tumanining bir qismi sifatida tashkil etildi. Zamonaviy Uonuma shahri 2004-yil 1-noyabrda Horinouchi va Koide shaharlari hamda Hirokami, Irihirose, Sumon va Yunotani (barchasi Kitauonuma tumanidan) qishloqlarining birlashishi natijasida tashkil etilgan. Hukumat. Uonuma shahri toʻgʻridan-toʻgʻri saylanadigan mer hamda 20 aʼzodan iborat bir palatali shahar qonun chiqaruvchi organi bilan mer-kengash boshqaruv shakliga ega. Iqtisodiyoti. Uonuma iqtisodiyotida qishloq xoʻjaligi, asosan "guruch" ishlab chiqarish va sake tayyorlash ustunlik qiladi. Taʼlim tizimi. Uonumada shahar hukumati tomonidan boshqariladigan toʻqqizta davlat boshlangʻich maktabi va oltita davlat oʻrta maktabi faoliyat yuritadi. Shuningdek, shaharda Niigata prefekturasi taʼlim kengashi tomonidan boshqariladigan ikkita davlat oʻrta maktabi va ikkita maxsus taʼlim maktabi bunyod etilgan.